Diari Oficial de la Generalitat Valenciana


Sumari del DOGV 8353, del 02-08-2018 (2018/7727)

RESOLUCIÓ de 30 de juliol de 2018, del director general de Centres i Personal Docent, per la qual s'inclou un aspirant en la Resolució de 18 d'octubre de 2016, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7727


Data del document
:   30-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 30 de juliol de 2018, del director general de Centres i Personal Docent, per la qual s'inclou un aspirant en la Resolució de 18 d'octubre de 2016, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport. [2018/7727]  
  
  
Per Ordre 55/2015, de 18 de maig, de la Conselleria d'Educació, Cultura i Esport, es va convocar procediment d'accés al cos de catedràtics de Música i Arts Escèniques (DOGV 7531, de 22 de maig).  
  
Per Resolució de 6 de juny de 2108, del conseller d'Educació, Investigació, Cultura i Esport, es va declarar la nul·litat de ple dret tant del llistat definitiu de puntuacions publicat pel tribunal el dia 20 de juliol de 2016, com de la Resolució de 18 d'octubre de 2016, de la Direcció General de Centres i Personal Docent, si bé només respecte de les especialitats de Clarinet, Composició, Piano, Viola, Violí i Violoncel.  
  
Per Resolució de 13 de juliol de 2018, del director general de Centres i Personal Docent, s'aprova l'expedient de procediment selectiu d'accés al cos de catedràtics de Música i Arts Escèniques, de les especialitats esmentades, i en ella es declara aspirant seleccionada per l'especialitat de Piano la senyora Isabel Clara Soler Bordería, qui va superar també el procés al seu dia per l'especialitat de Música de Cambra.  
  
La senyora Soler Bordería va presentar la seua renúncia a l'especialitat de Piano, atés que la base 8.3 de la convocatòria afirma que aquells aspirants que aconseguisquen la puntuació per a accedir per més d'una especialitat del mateix cos, hauran d'exercitar opció per una d'elles als efectes del seu nomenament com a funcionari del cos i renunciar a la resta, cobrint-se les altres places amb l'aspirant que procedisca, en funció de les puntuacions aconseguides en el procediment selectiu.  
Segons el que preveu l'article 10 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, competeix a la Direcció General de Centres i Personal Docent dictar les resolucions derivades dels procediments selectius per a l'ingrés en la funció pública docent, per la qual cosa, en virtut d'allò que s'ha exposat, vistes les disposicions legals citades i les altres d'aplicació general, resolc:  
  
  
Primer  
Incloure Arturo Barba Sevillano en el llistat definitiu de les puntuacions obtingudes per les persones participants en aquest procediment, publicat el dia 20 de juliol de 2016 i en la Resolució de 18 d'octubre de 2016, de la Direcció General de Centres i Personal Docent, per la qual s'aprova l'expedient del procés selectiu d'accés al cos de catedràtics de Música i Arts Escèniques, convocat per Ordre 55/2015, de 18 de maig, de la Conselleria d'Educació, Cultura i Esport (DOGV 7905, de 27 d'octubre), per l'especialitat de Piano amb una puntuació de 8,5244.  
  
  
Segon  
Incloure Arturo Barba Sevillano en l'annex II de la Resolució de 13 de juliol de 2018, del director general de Centres i Personal Docent, per la qual s'aprova l'expedient de procediment selectiu d'accés al cos de catedràtics de Música i Arts Escèniques de les persones aspirants seleccionades (DOGV 8341, de 18 de juliol) i es remet al Ministeri d'Educació, Cultura i Esport perquè procedisca al seu nomenament i a l'expedició del corresponent títol de funcionari de carrera, de conformitat amb la puntuació obtinguda, i això amb els efectes d'1 de setembre de 2016.  
  
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davant de la Direcció General de Centres i Personal Docent en el termini d??un mes comptat des de l'endemà de la notificació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua notificació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de juliol de 2018.- El director general de Centres i Personal Docent: José Joaquín Carrión Candel.